CPH เด้งกลับ 19% รับอานิสงส์บาทอ่อน-“พีอี” ต่ำ
CPH เด้งกลับ 19% รับอานิสงส์บาทอ่อนหนุนส่งออกสินค้าเสื้อผ้าเด่น และค่า “พีอี” ยังต่ำ
CPH เด้งกลับ 19% รับอานิสงส์บาทอ่อนหนุนส่งออกสินค้าเสื้อผ้าเด่น และค่า “พีอี” ยังต่ำ
14 มิ.ย. 2565

ผู้สื่อข่าวรายงานว่าวันนี้ (14 มิ.ย.2565) ราคาหุ้นบริษัท คาสเซ่อร์พีคโฮลดิ้งส์ จำกัด (มหาชน) หรือ CPH ณ เวลา 10:43 น. อยู่ที่ระดับ 38 บาท เพิ่มขึ้น 6 บาท หรือ 18.75% โดยทำจุดสูงสุดที่ 39.25 บาท และทำจุดต่ำสุดที่ 33 บาท ด้วยมูลค่าการซื้อขาย 217.87 ล้านบาท

สำหรับราคาหุ้น CPH ที่ปรับตัวขึ้นบนกระดานนั้นคาดจะมาจาก เงินบาทที่อ่อนค่าต่อเนื่อง ซึ่ง CPH ประกอบธุรกิจธุรกิจผลิตเสื้อผ้าสำเร็จรูปและธุรกิจพัฒนาอสังหาริมทรัพย์ โดยบริษัทมีการส่งออกเสื้อผ้าไปยังต่างประเทศ ซึ่งผลประกอบการไตรมาส 1/2565 บริษัทมีคำสั่งซื้อเพิ่มขึ้นและมีอัตราแลกเปลี่ยนสกุลเงินบาทต่อดอลลาร์สหรัฐที่อ่อนค่า
ทั้งนี้ค่าเงินบาทไทย ณ ปัจจุบันอยู่ที่ 34.95 บาท/ดอลลาร์ โดยปรับตัวอ่อนค่าต่อเนื่อง ต่ำสุดในรอบ 5 ปี 5 เดือน ซึ่งจะส่งผลให้ CPH ได้รับประโยชน์ในการส่งออกสินค้าจากเงินบาทอ่อนค่า
ขณะเดียวกัน P/E ของ CPH อยู่ที่ระดับ 13.38 เท่า ซึ่งทาง บล.เอเชีย เวลท์ ได้ระบุไว้ว่า ตลาดในช่วงนี้ไม่มีหุ้นให้เลือกซื้อมากนัก หลังจากที่กระแสเงินทุนต่างชาติเริ่มชะลอ ทำให้หุ้นขนาดใหญ่น่าสนใจลดลง และทำให้นักลงทุนรายย่อยหันมาลงทุนในหุ้นขนาดกลาง-เล็กมากขึ้นอีกครั้ง สำหรับการคัดเลือกหุ้นโดยใช้ค่า P/E เป็นหนึ่งในตัววัด ซึ่งหุ้นที่มี P/E ต่ำ จะมีแรงกำไรขึ้นมาได้